《咏史乐府十二章·断罟匡》
清代·程盛修

泗渊渔，里革匡，断其罟，悟君王。君王闻言三叹息，阜物防贪良史职。

有司藏之无忘规，庶几见罟如见革。师存一言婉而风，置革于侧无面从。

不见朝听忠言夕委弃，留衣留槛皆虚伪。前汉皇，后宋帝。

作者简介：程盛修，字风沂，泰州人。雍正庚戌进士，历官顺天府尹。有《夕阳书屋初编》、《南陔松菊集》。